OpenLLM-France/wikimedia huggingface dataset:
# Furchhausen

Furchhausen (en alsacià Furichhüse) és un municipi francès, situat a la regió del Gran Est, al departament del Baix Rin. L'any 1999 tenia 341 habitants.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 243 | 245 | 253 | 355 | 350 | 341 |

## Administració

Llista d'alcaldes :
| Període | Identitat | Partit |
| 2001 | Francis Hornecker | |
# Frick Collection

La Col·lecció Frick, oficialment i en anglès The Frick Collection, és un museu d'art de Manhattan, Nova York, als Estats Units.
Està situat en la qual fos residència del magnat de l'acer Henry Clay Frick, que va ser dissenyada per Thomas Hastings i construïda en 1913-1914.
La Col·lecció Frick és un dels museus "petits" més destacats dels Estats Units, amb una col·lecció de quadres d'antics mestres de gran qualitat, albergada en 16 galeries dins de l'antiga mansió. Les pintures de moltes galeries estan encara col·locades segons el disseny de Frick, encara que hi ha hagut altres compres posteriors al llarg dels anys, buscant correspondència amb l'estètica de la col·lecció. Es conserven algunes de les obres més conegudes de diversos mestres de la pintura europea, així com nombroses obres d'escultura i porcellana. També té mobles, esmalts i catifes. En la col·lecció es troben l'obra mestra de Jean-Honoré Fragonard El progrés de l'amor, tres pintures de Johannes Vermeer (incloent Senyora i donzella) i Sant Joan Evangelista de Piero della Francesca. Des de la mort de Frick, la col·lecció s'ha expandit lleugerament, amb un terç de les seves obres d'art adquirides des de 1919. La Col·lecció Frick supervisa també la biblioteca Frick Art Reference Library.
Altres artistes inclosos són:
* Giovanni Bellini (Sant Francesc en èxtasi)
* François Boucher (llenços de Les quatre estacions)
* John Constable (Paisatge amb cavall blanc)
* Jean-Baptiste Camille Corot
* Thomas Gainsborough (El parc de Saint James i cinc retrats)
* El Greco (Retrat de Vicenzo Anastagi)
* Francisco Goya (La forja, Retrat del duc d'Osuna, etc.)
* Frans Hals
* Hans Holbein el Jove (Retrat de Thomas More)
* Rembrandt (Autorretrat amb bastó i El genet polonès)
* Jacob Van Ruysdael
* Tiziano
* J. M. W. Turner
* Anthony van Dyck
* Diego Velázquez (Felip IV de Fraga)
* James McNeill Whistler
* Jan Van Eyck (La Verge i el Nen amb donant)

## Relats de ficció

L'edifici de la Col·lecció Frick va servir d'inspiració a la mansió d'Els Venjadors, que com la col·lecció Frick cobreix tot un bloc en la ciutat en el cantó de la Cinquena Avinguda amb el Carrer 70 Oest (encara que l'adreça és Cinquena Avinguda, 890).

## Enllaços externs

* (anglès) Web oficial de la Frick Collection
* Visita virtual
# Gandak

Gandak és el nom dels següents llocs:
* Gran Gandak, riu que neix al Nepal i corre cap a l'estat de Bihar a l'Índia fins al Ganges
* Petit Gandak, riu del Nepal i l'Índia (Uttar Pradesh i Bihar) a l'oest del Gran Gandak, afluent del Gogra
# Gargaon

Gargaon (o Garhgaon) són unes ruïnes d'Assam al districte de Sibsagar. Són les restes de la primera capital dels reis ahom d'Assam, fins que fou traslladada a Rangpur el 1698. La fortalesa i palau estan situats a la riba del riu Dikhu a uns 13 km al sud-est de la ciutat de Sibsagar.
Gargaon fou construïda perl rei Suklenmung (Gargoyaan Rojaa) el 1540. El palau era de fusta i pedres. El 1747 Pramatta Singha, fill de Rudra Singha, va construir una muralla de rajola de 5 km rodejant el palau i els edificis de la rodalia. Destruït el palau fou reconstruït el 1752 per Rajeswar Singha (Suramphaa, 1751-1769).

## Referències

* Edward Gait, A History of Assam, 1905
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Gargantilla

Gargantilla és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 484 | 478 | 468 | 456 | 449 | 450 |

## Enllaços externs

* Pàgina web sobre Gargantilla
Viccionari
# Fusajiro Yamauchi

Fusajiro Yamauchi (山内 房治郎, Yamauchi Fusajirō, Kyoto 22 de novembre de 1859 - 1 de gener de 1940) fou el fundador de Nintendo.
Nascut com a Fusajirō Fukui, va ser un empresari japonès que va fundar l'empresa Nintendo Kopai actualment coneguda com Nintendo. Yamauchi va viure a Kyoto i va tenir una filla, Tei Yamauchi, que més tard es va casar amb Sekiryo Kaneda.
Va fundar Nintentdo l’any 1891 produint jocs de cartes japonesos anomenats hanafuda. És el rebesavi de Hiroshi Yamauchi, president de la companyia des del 1949 al 2002.

## Referències

* ↑ Takeda, Laurie. The History of Nintendo: the Company, Consoles And Games. San Jose State University. San José State University, 2020.
* ↑ Sangbeom (et al), Kim. Nintendo’s “Revolution”. MIT Sloan Management, 2011.
* ↑ «Hanafuda | Japanese, Traditional, Game | Britannica» (en anglès). Encyclopaedia Britannica. [Consulta: 30 desembre 2023].
* ↑ Khairi Mohamed, Omar «Case Study of Nintendo as Traditional Company in Japan». Qualitative and Quantitative Research Review, 2018, pàg. 241.
# Fusa Tatsumi

Fusa Tatsumi (japonès: 巽 フ サ) (Yao, 25 d'abril de 1907 - Yao, 12 de desembre de 2023) va ser una supercentenària japonesa. Des del 19 d'abril de 2022 fins a la seva mort va ser la persona viva més gran d'Àsia.
Es va casar amb Ryutaro Tatsumi el 1939. Va donar a llum el seu primer fill el 1941 i el segon el 1947. Fins als 56 anys va treballar a l'hort de la seva família. Va viure fins als 107 anys a la casa on havia nascut, fins que el 2013 va anar a la residència geriàtrica Hakuto de la ciutat de Kashiwara. El 2017 va celebrar el seu 110è aniversari amb una petita celebració. A 110 anys li agradava menjar bé i maquillar-se. Quan va complir els 115 anys, estava postrada al llit i tenia dificultats per a parlar.
Des de la mort de Kane Tanaka el 19 d'abril de 2022, Tatsumi va ser la dona asiàtica major en vida.

## Vegeu també

* Llista de les persones vives més longeves

## Referències

* ↑ «大阪府における百歳以上高齢者の状況について». 大阪府, 15-09-2020. Arxivat de l'original el 2021-05-22. [Consulta: 27 juliol 2022].
* ↑ «国内最高齢は巽フサさん 115歳、大阪在住の女性». 47NEWS, 25-04-2022. Arxivat de l'original el 2023-03-04. [Consulta: 27 juliol 2022].
* ↑ «国内最高齢は巽フサさん 115歳、大阪在住の女性». Yahoo!ニュース, 25-04-2022. Arxivat de l'original el 2022-06-10. [Consulta: 27 juliol 2022].
* ↑ INC, SANKEI DIGITAL. «国内最高齢は巽フサさんに １１５歳、大阪・柏原在住の女性». 産経ニュース, 25-04-2022. [Consulta: 27 juliol 2022].
* ↑ «国内最高齢は巽フサさん １１５歳、大阪在住の女性». 東京新聞, 25-04-2022. Arxivat de l'original el 2022-05-04. [Consulta: 27 juliol 2022].
* ↑ «国内最高齢者　ご逝去について ｜報道発表資料｜厚生労働省». www.mhlw.go.jp. [Consulta: 27 juliol 2022].
# Gai Licini Sacerdot (cavaller)

Gai Licini Sacerdot (en llatí Caius Licinius Sacerdos) va ser un cavaller romà del segle ii aC que es va fer famós perquè va comparèixer amb el seu cavall davant els censors, l'any 142 aC.
Escipió Africà el jove va dir que tenia evidència que havia comès perjuri, però que no podia fer res en relació a aquest fet, perquè cap persona havia anat a presentar la denuncia o defensar l'acusació, i el va haver de deixar passar.

## Referències

* ↑ Valeri Màxim. De Factis Dietisque Memorabilibus IV,1,10
# Ganda

El ganda, també anomenat luganda, és un dels idiomes parlats a Uganda, pertanyent a la família de les llengües nigerocongoleses, al sub-grup bantú. Es calcula que l'empren com a llengua materna uns 4 milions de persones, essent la segona llengua del país (només per darrere de l'anglès oficial). És un idioma aglutinant.
Fonològicament, destaca per l'abundància de la geminació, tant en consonants com en vocals i per l'existència de tons. La llengua s'escriu en l'alfabet llatí, seguint una normativa estandarditzada el 1947, amb una ortografia força simple. La part més important de l'oració (que segueix l'ordre subjecte-verb-complement) és el nom, perquè marca la concordança de la resta d'elements. Els noms tenen una flexió complexa, amb més de deu paradigmes que es reconeixen pels prefixos que els formen. El verb presenta també gènere per seguir aquests paradigmes i es conjuga segons el subjecte i l'objecte que l'acompanyen. Abunden els verbs auxiliars i les construccions parafràstiques que funcionen com a adverbis o connectors del discurs. El ganda té un sistema força complex de numeració, basat en la distinció dels cinc primers nombres (els dits de la mà) i la resta, que s'expressa com a suma de xifres més simples.

## Referències

* ↑ Stephens, Rhiannon. A History of African Motherhood: The Case of Uganda, 700-1900, 2 September 2013. ISBN 9781107030800.
* ↑ Ashton, Ethel O., and others (1954) A Luganda Grammar, London: Longmans, Green.
# Gastrotheca lateonota

Gastrotheca lateonota és una espècie de granota de la família del hemipràctids. Va ser descrit per William E. Duellman i Linda Trueb el 1988. El nom específic és compost del verb llati lateo «ser amagat» i nota «caràcter».
És una espècie arbòria que viu als boscs nebulosos de muntanya a la vora de rierols. Produeix capgrossos aquàtics de vida lliure que s'alliberen de les bosses de cria per desenvolupar-se a basses i altres estanys. Les femelles entre 54,5 i 63,7 mm de longitud.
Se l'ha observat aa la localitat tipus en bosc nebulós als vessants del costat de l'Oceà Pacífic de la serralada de Huancabamba al Perú, i a 17,6 km al sud-est de Chillacoche a la Província d'El Oro a Equador.
Segons la Llista Vermella de la UICN és vulnerable. Hi ha una mica de desforestació als voltants del lloc de recollida que podria representar una amenaça. És probable que hi hagi més pèrdua d'hàbitat en tota la seva zona de distribució.

## Referències

* ↑ Duellman, William E.; Trueb, Linda «Cryptic Species of Hylid Marsupial Frogs in Peru». Journal of Herpetology, 22, 2, 1988, pàg. 159–179. DOI: 10.2307/1563995. ISSN: 0022-1511.
* ↑ Duellman & Trueb (1988, p. 167) parlen d'un «adjectiu llatí» lateo que no existeix. El verb sí, ha desaparegut en català, però sobreviu en el mot «latent».
* ↑ Seva i Llinares, Antoni. «lateo, latui, & 6.nota». A: Diccionari Llatí-Català. Barcelona: Ed. Enciclopèdia Catalana, 1993 (2007), p. 753 & 891. ISBN 978-84-7739-631-4.
* ↑ Duellman i Trueb, 1988, p. 167-168.
* 1 2 3 SSC Amphibian Specialist Group «El Tambo Marsupial Frog Gastrotheca lateonota» (en anglès). Llista Vermella de la UICN. DOI: 10.2305/IUCN.UK.2019-3.RLTS.T55340A89203248.en.
* ↑ Duellman i Trueb, 1988, p. 162.
* ↑ Frost, Darrel R. «Gastrotheca lateonota Duellman and Trueb, 1988» (en anglès). Amphibian Species of the World: an Online Reference, 2022. DOI: 10.5531/db.vz.0001.
# Glecia Bear

Glecia Bear o Nehiyaw (1912-1988) va ser una contadora d'històries cree, autora d'històries per a nens amb Freda Ahenakew, com Kthkominawak otbcimowiniwbwa/Our grandmothers' lives, as told in their own words (1992) i Wanisinwak iskwesisak : awasisasinahikanis = Two little girls lost in the bush: a Cree story for children (1991).

## Referències

* ↑ «Compassion/manâcihitowin» (en en, cr). Dene/Cree ElderSpeak. Meadow Lake Tribal Council. Arxivat de l'original el 13 October 2016. [Consulta: 23 December 2010].
* ↑ Susan-Ann Cooper. Windows and words: a look at Canadian children's literature in English. University of Ottawa Press, 2003, p. 54. ISBN 978-0-7766-0556-2.

## Enllaços externs

* Biografia
# Georg Kremnitz

Georg Kremnitz (Ellwangen, Baden-Württemberg, 3 de juny de 1945) és un lingüista alemany. Estudià romanística a les universitats de Göttingen, Montpeller i Tübingen i posteriorment ha estat professor a les universitats de Münster i de Viena.
Ha dedicat una llarga sèrie de treballs a temes de sociolingüística i història de la llengua occitana: Versuche zur Kodifizierung des Okzitanischen ['Assaig de codificació de l'occità'] (1974), Das Okzitanische ['L'occità'] (1981) i Entfremdung, Selbsbefreiung und Norm ['Alienació, autoalliberament i norma'] (1982), entre d'altres. Les seves recerques s'han orientat també cap al català i el crioll de Martinica: Sprachen im Konflikt, Theorie und Praxis der katalanischen Soziolinguistik (1979) ['Llengües en conflicte, teoria i pràctica de la sociolingüística catalana'].
El 2012 rebé el Premi Internacional Ramon Llull. Des de 2014 és membre corresponent de l'Institut d'Estudis Catalans. El 2017 rebé el Prèmi Robèrt Lafont.

## Referències

* ↑ «El professor Georg Kremnitz, premi Robèrt Lafont de la Generalitat de Catalunya». [Consulta: 8 novembre 2020].
* ↑ «Georg Kremnitz | Portal del Hispanismo» (en castellà). [Consulta: 8 novembre 2020].
* ↑ Press, Europa. «La Generalitat premia a Georg Kremnitz por su fomento de la lengua occitana», 16-10-2018. [Consulta: 8 novembre 2020].
* ↑ «La consellera de Cultura presideix la cerimònia de lliurament dels VII premis Pompeu Fabra i del V Premi Robèrt Lafont». Generalitat de Catalunya, 23-10-2018. Arxivat de l'original el 2018-10-24. [Consulta: 24 octubre 2018].

## Enllaços externs

* «Georg Kremnitz». Gran Enciclopèdia Catalana. Barcelona: Grup Enciclopèdia Catalana.
# Bandera de Wisconsin

La bandera de l'estat de Wisconsin és una bandera blava amb l'escut de l'estat a sobre. Dissenyat originalment el 1863, quan els regiments de Wisconsin volien una bandera per al seu ús al camp de batalla, no va ser fins a 1913 que les lleis estatals especificaren el disseny de la bandera de l'estat.
Per tal de distingir-la de les moltes banderes blaves d'estat dels Estats Units, la bandera de Wisconsin va ser modificada el 1979 per afegir-hi "Wisconsin" i "1848", any que Wisconsin, va ser admesa a la Unió.
El 2001, una enquesta duta a terme per l'Associació Vexil·lològica Nord-americana (NAVA) va classificar a la bandera de Wisconsin entre els últims deu banderes en la qualitat del disseny d'entre 72 províncies canadenques i dels EUA tant territoris com estats, situant-se la 65 d'un total de 72. La NAVA va declarar que aproximadament la meitat dels estats dels EUA utilitzen els camps blaus fent-los difícils de distingir i de l'enquesta foren classificades als nivells més baixos les banderes amb paraules i el segell de l'estat. L'enquesta de NAVA va "afavorir banderes simples i banderes distintives" i va classificar algunes de les més baixes com "segell-en-un-llençol" els tipus de banderes més baixos que repetien el fons blau amb l'escut de l'estat al damunt.

## Vegeu també

* Banderes d'estats dels Estats Units d'Amèrica

## Referències

* ↑ State of Wisconsin Blue Book 2007-2008 Arxivat 2018-12-24 a Wayback Machine., p. 963.
* ↑ «Environmental Education for Kids! - Wisconsin's State Flag». Arxivat de l'original el 2012-02-19. [Consulta: 22 juny 2012].
* ↑ NAVA NEW MEXICO TOPS STATE/PROVINCIAL FLAGS SURVEY, GEORGIA LOSES BY WIDE MARGIN Arxivat 2011-06-06 a Wayback Machine.. 10 June 2001.
* ↑ Lowering the Flag of Wisconsin. Arxivat 2016-05-05 a Wayback Machine. The Capital Times (Madison, WI). June 21, 2001.
# Cine Avenida

«Cine Avenida» té aquests significats:
* Cine Avenida de Barcelona (Avinguda del Paral·lel, 18)
* Cine Avenida de Cornellà de Llobregat
* Cine Avenida de Manresa
* Cine Avenida de Mollet del Vallès
* Cine Avenida de Móra d'Ebre
* Cine Avenida de Pobla de Segur
* Cine Avenida de Reus
* Cine Avenida de Salomó
* Cine Avenida de Viladecans
# Gyňov

Gyňov és un poble i municipi d'Eslovàquia. Es troba a la regió de Košice, a l'est del país. Està situat al centre de la regió, a la conca hidrogràfica del riu Sajó (afluent dret del Tisza) i prop de la frontera amb la regió de Prešov i amb Hongria.

## Història

La primera referència escrita de la vila data del 1255.

## Referències

* ↑ Citypopulation.de Estadístiques de districte de Košice-okolie. Consultat el 8 d'agost de 2018.
# Gyrinophilus subterraneus

Gyrinophilus subterraneus és una espècie d'amfibi urodel de la família Plethodontidae.

## Distribució

Aquesta espècie és endèmica al sud-est de Virgínia Occidental als Estats Units. Només es troba en el sistemes de coves General Davis al Comtat de Greenbrier i es deteriora greument. La cova del General Davis es forma a l'extrem aigües avall dels 3,5 milles ² de la conca de drenatge de Davis Hollow. Aquesta cova ha estat comprada per The Nature Conservancy i està tancada al públic per tal de protegir aquesta salamandra i una petita colònia de ratpenats.

## Hàbitat

El seu hàbitat natural es troben a carsts de terra endins i a coves. Està amenaçada per la pèrdua d'hàbitat.

## Referències

* ↑ Amphibian Species of the World
* Besharse, J.C. i J.R. Holsinger. 1977. Gyrinophilus subterraneus, a new troglobitic salamander from southern West Virginia. Copeia, vol. 1977, no. 4, pp. 624-634.
* Hammerson, G i Beachy, C. 2004. Gyrinophilus subterraneus. 2006 IUCN Red List of Threatened Species. Downloaded on 23 July 2007.
* Salamanders of West Virginia by Thomas Pauley
* Culver, David. C, Kane, Thomas C, Fong, Daniel. 1995. Harvard University Press. "Adaptation and Natural Selection in Caves," the Evolution of Gammarus minus" ISBN 0-674-00425-6
* Jones, William K. Karst Waters Institute. 1997. "Karst Hydrology Atlas of West Virginia" ISBN 0-9640258-3-3

## Enllaços externs

* The Greenbrier River Watershed Association per obtenir més informació sobre la flora i fauna de la regió càrstica.
* The Nature Conservancy in West Virginia Arxivat 2010-12-09 a Wayback Machine.
* National Speleological Society The purpose of this Society shall be to promote interest in and to advance in any and all ways the study and science of speleology, the protection of caves and their natural contents, and to promote fellowship among those interested therein.
# Gàl·lia Transpadana

La Gàl·lia Transpadana era una antiga regió d'Itàlia compresa dins de la divisió més general de Gàl·lia Cisalpina, on habitaven els ínsubres i els cenomans, situada al nord del riu Padus (Po). Tenia al sud la Gàl·lia Cispadana.

## Referències

* ↑ M. A., Linguistics; B. A., Latin. «What Role Did Gaul Play in Ancient History?» (en anglès). [Consulta: 26 juliol 2021].
# Gàl·lia Cispadana

La Gàl·lia Cispadana va ser una antiga regió d'Itàlia compresa dins de la divisió més general de la Gàl·lia Cisalpina, on habitaven els bois i sènons, situada al sud del riu Padus (Po), al sud de la Gàl·lia Transpadana.

## Referències

* ↑ M. A., Linguistics; B. A., Latin. «What Role Did Gaul Play in Ancient History?» (en anglès). [Consulta: 26 juliol 2021].

## Vegeu també

* Gàl·lia Cisalpina
# Gàl·lia Celta

La Gàl·lia Celta o Gàl·lia Lugdunense fou una província romana que ocupava la part central de les Gal·lies. Tenia al nord la Gàl·lia Belga; a l'est, el Rin i Germània; a l'oest, l'oceà Atlàntic; i al sud la Narbonense i Aquitània. La capital era Lugdúnum (actual Lió).

## Referències

* ↑ «Lugdunensis | Roman province, Europe» (en anglès). [Consulta: 8 novembre 2021].
# Groot Beek

El Groot Beek és un riu d'Alemanya que neix al municipi de Bargteheide, a l'estat de Slesvig-Holstein.
És un afluent esquerre del Süderbeste al qual desemboca prop de la masia de Lasbek (Gut Lasbek) a Tremsbüttel. A la seva desembocadura alimenta el Stangenteich una de tres basses creades a l'inici del segle xvi per a alimentar el molí d'aigu de la masia de Lasbek. A l'edat mitjana, a Tremsbüttel va ser utilitzat per a contornar l'antic burg, avui desaparegut i reemplaçat per l'actual castell de Tremsbüttel un edifici del segle xix.
El nom baix alemany significa rierol gran, un distintiu del seu únic afluent major, el Lüttbeek o rierol petit.

## Referències

* ↑ «LBP Gestüt Lasbek-Gut - Analysebefunde der ausgebauten und noch auszubauenden Sedimente aus dem Stangen-, Mühlen- und Süderbesteteich» (en alemany). Lamprecht & Wellmann Landschaftsarchitekten, s.d.. [Consulta: 19 juny 2015].
* ↑ «Radwandern in Stormarn: Tour 13 - Zu Gölmbach, Beeken und Beste» (en alemany). Stormarn, s.d.. [Consulta: 19 juny 2015].
# Grootfonteinita

La grootfonteinita és un mineral de la classe dels carbonats.

## Característiques

La grootfonteinita és un carbonat de fórmula química Pb₃O(CO₃)₂. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema hexagonal. És un mineral estructuralment relacionat amb l'hidrocerussita i la plumbonacrita.
Va ser descoberta a la mina Kombat, al districte de Grootfontein de la regió d'Otjozondjupa (Namíbia), l'únic indret in ha estat trobada aquesta espècie mineral.

## Referències

* ↑ «Grootfonteinite» (en anglès). Mindat. [Consulta: 4 novembre 2016].
# Groombridge 34

Groombridge 34 és un sistema d'estrelles binari consistent en dues estrelles nanes vermelles en un òrbita circular pròxima amb una separació d'unes 147 ua. Les dues estrelles d'aquest parell exhibeixen fulguracions aleatòries, i han estat batejades com a estrelles variables. La més brillant: Goombridge 34 A fou designada com a GX And, i l'altre rebé la designació GQ And.

## Referències

* 1 2 Gerard T. van Belle «Directly determined linear radii and effective temperatures of exoplanet host stars» (en anglès). Astrophysical Journal, 2, 23-03-2009, pàg. 1085–1098. DOI: 10.1088/0004-637X/694/2/1085.
* 1 2 «The 2001 US Naval Observatory Double Star CD-ROM. I. The Washington Double Star Catalog» (en anglès). Astronomical Journal, 6, 01-12-2001, pàg. 3466–3471. DOI: 10.1086/323920.
* ↑ «IRAS 00156+4344 -- Double or multiple star» (en anglès). SIMBAD (Centre de Dades astronòmiques d'Estrasburg). [Consulta: 10 gener 2021].

## Bibliografia

* Lippincott, S. L., "Parallax and orbital motion of the 2 nearby long-period visual binaries Groombridge 34 and ADS 9090", 1972, Astronomical Journal, 77, 165.

## Enllaços externs

* (anglès) Alcyone
* (anglès) SolStation
# Haemulon boschmae

Haemulon boschmae és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 19 cm de longitud total.

## Distribució geogràfica

Es troba des de Colòmbia fins a la Guaiana Francesa.

## Referències

* ↑ BioLib
* 1 2 FishBase (anglès)

## Bibliografia

* Cervigón, F., 1993. Los peces marinos de Venezuela. Volume 2. Fundación Científica Los Roques, Caracas,Venezuela. 497 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Guillena

Guillena és una localitat de la província de Sevilla, Andalusia, Espanya. La seva extensió superficial és de 227 km² i l'any 2005 tenia 9.035 habitants, cosa que representava una densitat de 40,0 hab/km². Les seves coordenades geogràfiques són 37° 32′ N, 6° 03′ O. Està situada a una altitud de 28 metres i a 21 kilòmetres de la capital de la província, Sevilla. Municipi i vila situada a l'antiga calçada romana Via de la Plata, està regada pels cursos de les Riveras de Huelva i Cala, amb els embassaments de La Minilla, Gergal i Guillena.
El terme de Guillena posseeix 25 km de nord a sud i 12 d'est a oest (en total 227 km²), estenent-se des dels primers contraforts de Sierra Morena fins al marge dret del Guadalquivir. Limita al nord amb El Ronquillo i Castilblanco de los Arroyos; al sud amb Salteras i La Algaba; a l'est amb Burguillos i Alcalá del Río; i a l'oest amb Gerena, El Garrobo i El Castillo de las Guardas.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 8.281 | 8.257 | 8.286 | 8.406 | 8.478 | 8.449 | 8.615 | 8.760 | 9.035 | 9.318 |

## Enllaços externs

* Ajuntament de Guillena (castellà)
* Informació sobre Guillena del Sistema d'Informació Multiterritorial d'Andalucía (castellà)